Hrvatski sabor
20110617

Dame i gospodo, sad ćemo nakratko prijeći na dvije, i predlažem objedinjenu raspravu o dvije točke dnevnog reda, to je – - Prijedlog Odluke o razrješenju člana Nadzornog odbora Hrvatske radiotelevizije Predlagatelj: Odbor za informiranje, informatizaciju i medije - Prijedlog Odluke o imenovanju članice Nadzornog odbora Hrvatske radiotelevizije za preostali dio mandata Predlagatelj: Odbor za informiranje, informatizaciju i medije Ako se slažemo, prelazim na Prijedlog Odluke o razrješenju člana Nadzornog odbora Hrvatske radiotelevizije. Predlagatelj je Odbor za informiranje, informatizaciju i medije. Odbor za informiranje, informatizaciju i medije predložio je ovaj akt na temelju članka 22. stavka 1. Zakona o Hrvatskoj radioteleviziji. Prijedlog akta primili ste poštom. U ime predlagača, obrazložit će predsjednik odbora gospodin Nenad Stazić. Izvolite. I jednu i drugu točku može se obrazložiti.